钦定古今图书集成/明伦汇编/官常典/第380卷 > 宋
## 钦定古今图书集成/明伦汇编/官常典/第380卷 > 宋

宋大鸿胪不常置，而尚书客曹以左仆射领之。
按《宋书百官志》：“大鸿胪掌赞导拜授诸王。秦世为典
客，汉景帝中六年，更名大行令，武帝太初元年更名
大鸿胪。鸿，大也；胪，陈也。晋江左初省，有事则权置，事
毕即省。”

尚书令任总机衡。仆射尚书分领诸曹。左仆射领殿
中主客二曹。

晋西朝左主客、右主客、北主客、南主客为四曹。江左
初，主客置一郎，后又省主客曹。宋高祖初置主客曹
郎，太祖元嘉十年省，十一年又置。